Diari Oficial de la Generalitat Valenciana


Sumari del DOGV 324, del 31-12-1985 (1985/805516)

LLEI de la Generalitat Valenciana 13/1985, de 27 de desembre, de creació de la Taxa per Serveis Sanitaris de Hematologia.
-------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1985/12/27/13/dof/vci/html**

### Dades del document

Número de DOGV
:   324

Data del DOGV
:   31-12-1985

Secció del DOGV
:   DISPOSICIONS GENERALS

Número del document
:   1985/805516


Data del document
:   27-12-1985

Organisme emissor
:   Presidència de la Generalitat

Tipus de document
:   Llei

Llei de la Generalitat Valenciana 13/1985, de 27 de desembre, de creació de la Taxa per Serveis Sanitaris en Hematologia.  
Sia notori i manifest a tots els ciutadans, que les Corts Valencianes han aprovat i jo, d'acord amb els que estableixen la Constitució i l'Estatut d'Autonomia, en nom. del Rei, promulgue la següent Llei:   
PREAMBUL  
La política sanitària de la Generalitat Valenciana ha d'afrontar una immediata actuació en relació amb l'important problema de les necessitats hemoteràpiques que presente la nostra Comunitat Autònoma, atenent prioritàriamente un escaient control de l'hemodonació, així com la creació de la infrastructura assistencial suficient que acomplesca el doble objectiu d?evitar l'actual dependència de l'exterior en l'adquisició de reactius i hemocomponents, i de poder garantir, per altra banda, que l'abastiment de sang i derivats, oferesca la màxima qualitat i controls sanitaris.   
Les concretes realitzacions que han de conduir a aquest desitjable propòsit comportaran la prestació, per part de l'Administració Autonòmica, de diversos nous serveis sanitaris el cost econòmic dels quals cal atendre'l mitjançant els rendiments d'una taxa.   
La satisfacció al principi de reserva de llei per a la creació de les taxes, i el fet que entre les ja establertes pel Text Articulat de la Llei de la Generalitat Valenciana 6/1984, de 29 de juny, de Bases de Taxes de la Generalitat Valenciana, no es trobe específicament contemplada la que constitueix l'objecte d'aquesta Llei, obliguen a abordar la solució legal que done cobertura a l'exacció d'aquestes prestacions pecuniàries, mitjançant una norma del màxim rang jeràrquic.   
Artícle primer. Objecte  
En virtut d'aquesta Llei, es crea la taxa per serveis sanitaris d'hematologia.   
Article segon. Fet imposable  
Constitueix el fet imposable d'aquesta taxa la prestació, per part de l'Administració Autonòmica sanitària, de qualsevol dels serveis que es relacionen en l'Annex, tant si aquests són sol·licitats pels interessats, como si es realitzen d'ofici per l'Administració.   
Article tercer. Subjectes passius  
Estaran obligades al pagament d'aquesta taxa les persones naturals o jurídiques, públiques o privades, incloses les entitats de l'article 33 de la Llei General Tributària, a les quals es preste els serveis a què fa referència aquesta Llei.   
Article quart. Bases i tipus  
Les taxes seran exigides segons les bases i tipus continguts en les tarifes consignades en l'Annex.   
Article cinqué. Normativa aplicable  
En tot allò no expressament previst en aquesta Llei, seran d'aplicació a la taxa creada, les normes generals de la Llei de la Generalitat Valenciana 6/1984, de 29 de juny, de Bases de Taxes de la Generalitat Valenciana, les Disposicions Comunes establertes en el Títol Preliminar del Text Articulat aprovat per Decret Legislatiu del Consell de la Generalitat Valenciana, de 22 de desembre de 1984, i les normes del Títol III de l'esmentat Text Articulat, en allò que li siga d'aplicació, així com la legislació que amb caràcter supletori s'invoca en ambdós cossos legals.   
DISPOSICIO ADDICIONAL  
A l'efecte de la percepció de la taxa per serveis sanitaris d'hematologia durant l'any 1986, en serà prevista la corresponent exacció en la Llei de Pressupost de la Generalitat Valenciana per a l'esmentat exercici.   
DISPOSICIONS FINALS  
Primera  
S'autoritza el Consell per tal d'adoptar les mesures i dictar les disposicions oportunes per al desplegament i exercici d'aquesta Llei.   
Segona  
Aquesta Llei serà d'aplicació a tot el territori de la Comunitat Valenciana i entrarà en vigència l'u de gener de mil nou cents vuitanta-sis   
Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.   
València, a 27 de desembre de 1985.   
El President de la Generalitat,  
JOAN LERMA I BLASCO  
ANNEX  
TARIFES I EPIGRAFS DE LA TAXA PER SERVEIS SANITARIS D?HEMATOLOGIA  
HEMOCOMPONENT P/u  
Concentrat d'hematies i/o sang total. 4.800.  
Concentrat de plaquetes. 2.000.  
Plasma fresc. 1.500.  
Crioprecipitats. 2.000.  
Plasma excedent amb destinació a la indústria farmacèutica.  
Plasma fresc. 7/c.c.  
Plasma normal. 4,2/c.c.  
TECNOLOGIA P/u  
Tipajes HLA (A, B, C). 12.000.  
Tipajes HLA (DR). 16.000.  
Escrutini d?anticossos citotòxics. 5.000.  
Escrutini d?anticossos eritrocitaris. 3.000.  
Estudis d?anèmies hemolítiques. 5.000.


Còpia Permalink ELI